text:
Tlotlang Batho ba ba Tsofetseng mo Gare ga Lona
“O tlotle motho yo o tsofetseng.”—LEFI. 19:32.
1. Batho ba mo seemong sefe se se utlwisang botlhoko?
JEHOFA o ne a sa ikaelela gore batho ba boge ditlamorago tse di botlhoko tsa botsofe. Go farologana le seo, o ne a ikaeletse gore banna le basadi ba itumelele botshelo jo bo itekanetseng mo Paradaiseng. Le fa go ntse jalo, gone jaanong, “popo yotlhe e nna e fegelwa mmogo le go nna mo botlhokong.” (Bar. 8:22) O akanya gore Modimo o ikutlwa jang fa a bona tshenyo e e bakilweng ke boleo mo bathong? Mo godimo ga moo, bagodi ba le bantsi ga ba tlhokomelwe ka nako e ka yone ba tlhokang thuso thata mo matshelong a bone.—Pes. 39:5; 2 Tim. 3:3.
2. Ke eng fa Bakeresete ba amega thata ka bagodi?
2 Batho ba ga Jehofa ba a itumela tota go bo go na le batho ba ba godileng mo diphuthegong tsa bone. Botlhale jwa bone bo re solegela molemo e bile re tlhotlhelediwa ke sekao sa bone sa tumelo. Bontsi jwa rona re ka tswa re amana ka losika le bangwe ba bagodi bano ba ba rategang. Mme gone, le fa re ka tswa re amana ka losika le bakaulengwe le bokgaitsadi bano ba ba godileng kgotsa nnyaa, re amega ka bone. (Bagal. 6:10; 1 Pet. 1:22) Rotlhe re tla solegelwa molemo fa re sekaseka tsela e Modimo a lebang bagodi ka yone. Gape re tla sekaseka maikarabelo a ba lelapa ba nang le one le a phuthego e nang le one go thusa bagodi bano ba rona ba ba rategang.
“O SE KA WA NTATLHA”
3, 4. (a) Mokwadi wa Pesalema 71 o ne a kopa Jehofa eng se se botlhokwa? (b) Batho ba ba godileng ba ba mo phuthegong ba ka kopa Modimo eng?
3 Mokwadi yo o tlhotlheleditsweng wa Pesalema 71:9 o ne a kopa Modimo jaana: “O se ka wa ntatlha mo motlheng wa botsofe; fa maatla a me a fela, o se ka wa ntlogela.” Go lebega pesalema eno e tsweletsa pele Pesalema 70, e mo mafokong a a tlhagang fa godimo ga kgaolo go kwadilweng gore ke “ya ga Dafide.” Ka jalo, go ka direga gore Dafide ke ene a dirileng kopo e re balang ka yone mo go Pesalema 71:9. O ile a direla Modimo go tloga a sa ntse a le mosha go fitlha a tsofala, mme Jehofa o ne a mo dirisa go dira dilo tse dikgolo. (1 Sam. 17:33-37, 50; 1 Dikg. 2:1-3, 10) Le fa go ntse jalo, Dafide o ne a bona a tshwanelwa ke go kopa Jehofa gore a tswelele a mo amogela.—Bala Pesalema 71:17, 18.
4 Batho ba le bantsi gompieno, ba tshwana le Dafide. Le fa ba tsofala kgotsa ba lebana le “malatsi a masetlapelo,” ba tswelela ba baka Modimo go ya kafa ba ka kgonang ka gone. (Mor. 12:1-7) Bontsi jwa bone ba ka tswa ba sa tlhole ba kgona go dira dilo tsotlhe tse ba neng ba kgona go di dira mo botshelong jwa bone, go akaretsa le mo bodireding. Le fa go ntse jalo, le bone ba ka nna ba rapela Jehofa ba mo kopa gore a tswelele a ba amogela le go ba tlhokomela. Bagodi bano ba ba ikanyegang ba ka tlhomamisega gore Modimo o tla araba dithapelo tsa bone. Tota e bile, ba rapelela dilo tse di tshwanang le tse Dafide a neng a di rapelela a bo a tlhotlhelediwa go kwala ka tsone.
5. Jehofa o leba jang batho ba ba godileng ba ba ikanyegang?
5 Dikwalo di tlhalosa sentle gore Jehofa o tsaya batho ba ba godileng, ba ba ikanyegang ba le botlhokwa thata mme o lebeletse gore batlhanka ba gagwe ba ba tlotle. (Pes. 22:24-26; Dia. 16:31; 20:29) Lefitiko 19:32 ya re: “O nanoge fa pele ga moriri o mosweu, mme o tlotle motho yo o tsofetseng, o boife Modimo wa gago. Ke nna Jehofa.” Fa mafoko ao a ne a kwalwa, kgang ya go tlotla bagodi ba ba mo phuthegong e ne e le botlhokwa thata mme le gone jaanong e sa ntse e le botlhokwa. Mme gone, go tweng ka go ba tlhokomela? Ke maikarabelo a ga mang go dira jalo?
BOIKARABELO JWA LELAPA
6. Jesu o re tlhometse sekao sefe malebana le go tlhokomela batsadi?
6 Lefoko la Modimo la re: “Tlotla rrago le mmago.” (Ekes. 20:12; Baef. 6:2) Jesu o ne a gatelela molao ono fa a ne a kgala Bafarasai le bakwadi ba ba neng ba gana go tlamela batsadi ba bone. (Mar. 7:5, 10-13) Jesu o ne a re tlhomela sekao se se molemo. Ka sekai, fa a ne a le gaufi le go swa mo koteng, o ne a raya morutwa yo a neng a mo rata e bong Johane a re a tlhokomele mmaagwe, yo go ka diregang gore e ne e le motlholagadi ka nako eo.—Joh. 19:26, 27.
7. (a) Moaposetoloi Paulo o ne a tlhalosa molaomotheo ofe malebana le go tlamela batsadi? (b) Paulo o ne a bua ka eng?
7 Moaposetoloi Paulo o ne a tlhotlhelediwa gore a kwale gore badumedi ba tshwanetse go tlamela ba malapa a bone. (Bala 1 Timotheo 5:4, 8, 16.) Akanya ka se Paulo a neng a kwalela Timotheo ka sone. Paulo o ne a tlhalosa gore ke bomang ba ba tshwanelegang gore ba tlhokomelwe ke phuthego ka madi le gore ke bomang ba ba sa tshwanelegeng. O ne a tlhalosa sentle gore bana ba e leng Bakeresete le ditlogolo le ba bangwe ba masika ke bone ba segolobogolo ba tshwanetseng go tlamela batlholagadi ba ba tsofetseng. Ka jalo, phuthego e ne e se kitla e rwesiwa mokgweleo o o sa tlhokegeng wa go ba tlamela ka madi. Gompieno le gone, nngwe ya ditsela tse Bakeresete ba ka bontshang “boineelo jwa bomodimo” ka tsone ke ka go tlamela ba masika a bone ka dilo tse ba di tlhokang.
8. Ke eng fa Baebele e sa re neye ditaelo tse di tlhomameng malebana le go tlhokomela batsadi ba ba tsofetseng?
8 Bana ba ba setseng ba godile ba e leng Bakeresete, ba tshwanetse go tlamela batsadi ba bone ka dilo tse ba di tlhokang. Paulo o ne a bua ka ‘ba masika ba ba nang le tumelo,’ mme gone, batsadi ba ba seng mo phuthegong ya Bokeresete le bone ga ba a tshwanelwa go tlhokomologiwa. Tsela e bana ba tlhokomelang batsadi ka yone ga e tshwane. Ga go na maemo ape a a tshwanang. Dilo tse batho ba ba tlhokomelwang ba di tlhokang, botho jwa bone le botsogo jwa bone di a farologana. Bagodi ba bangwe ba na le bana ba bantsi; ba bangwe ba na le ngwana a le mongwe fela. Ba bangwe ba ka thusiwa ke puso; mme ba bangwe bone e ka se ba thuse. Batho ba ba tlhokang thuso ga ba rate dilo tse di tshwanang. Ka jalo, go tla bo go sa siama e bile go sa bontshe lorato go tshwaya diphoso mokgwa ope fela o motho a o dirisang go tlhokomela ba masika a gagwe ba ba tsofetseng. Jehofa a ka segofatsa tshwetso epe fela e e theilweng mo Dikwalong a bo a dira gore e atlege, jaaka a ntse a dira fa e sa le mo motlheng wa ga Moshe.—Dipa. 11:23.
9-11. (a) Bangwe ba ka lebana le maemo afe a a thata? (Bona setshwantsho se se kwa tshimologong ya setlhogo seno.) (b) Ke eng fa bana ba sa tshwanela go itlhaganelela go tlogela tirelo ya nako e e tletseng? Bontsha.
9 Fa batsadi ba nna kgakala le bana ba bone, go ka nna thata gore bana ba tlamele batsadi ba bone ba ba godileng ka dilo tse ba di tlhokang. Fa botsogo jwa motsadi bo koafala go sa lebelelwa, gongwe e le ka go bo a wele, a robegile kgotsa ka ntlha ya bothata jo bongwe, seo se ka dira gore batsadi ba tlhoke go etelwa ka bonako. Fa seo se direga, ba ka tlhoka go thusiwa—gongwe ka nakwana kgotsa ka nako e telele. *
10 Batlhanka ba ba direlang ka nako e e tletseng, ba dikabelo tsa bone di dirileng gore ba romelwe kgakala le legae, ba ka tshwanelwa ke go dira ditshwetso tse di boima thata. Ba ba direlang kwa magaeng a Bethele, barongwa le balebedi ba ba etang, ba tsaya dikabelo tsa bone di le botlhokwa thata, e le masego a a tswang kwa go Jehofa. Le fa go ntse jalo, fa batsadi ba bone ba lwala, ba ka itlhaganelela go akanya gore, ‘Re tshwanetse go tlogela kabelo ya rona re boele gae go ya go tlhokomela batsadi.’ Mme gone, go tla bo go le molemo go akanyetsa ka thapelo gore a batsadi ba tlhoka gore lo dire jalo kgotsa gore a tota ba batla gore lo dire seo. Ga go ope yo o tshwanetseng go itlhaganelela go tlogela tshiamelo ya tirelo, mme ga se ka metlha go tlhokegang gore re dire jalo. A gongwe boemo jwa botsogo e ka tswa e le jwa nakwana fela mme go na le mongwe mo phuthegong ya batsadi ba lona yo o ka itumelelang go ba thusa?—Dia. 21:5.
11 Akanya ka sekai sa bomorwarramotho ba babedi ba ba neng ba direla kgakala le legae la bone. Yo mongwe e ne e le morongwa kwa Amerika Borwa, mme yo mongwe o ne a direla kwa ntlokgolo ya lefatshe lotlhe kwa Brooklyn, New York. Batsadi ba bone ba ba godileng ba ne ba tlhoka thuso. Bone mmogo le basadi ba bone ba ne ba etela batsadi ba bone kwa Botlhaba jo bo Kgakala go bona gore ba tlhoka thuso efe le gore ba ka ba thusa jang. Fa nako e ntse e ya, morwa yo o neng a direla kwa Amerika Borwa le mosadi wa gagwe, ba ne ba akanyetsa go tlogela kabelo ya bone mme ba boele gae. Morulaganyi mo setlhopheng sa bagolwane wa kwa phuthegong ya batsadi ba bone, o ne a ba leletsa mogala. Bagolwane bao ba ne ba tlotlile ka boemo jwa batsadi ba bana bano mme ba ne ba batla gore barongwa bao ba tswelele ka tirelo ya bone go ya kafa ba ka kgonang ka gone. Bagolwane ba ne ba anaanela tirelo ya banyalani bano mme ba ne ba iketleeleditse go dira sotlhe se ba ka se kgonang go ba thusa gore ba tlhokomele batsadi ba bone. Botlhe mo lelapeng ba ne ba anaanela lorato lono lo ba neng ba lo bontshiwa.
12. Lelapa la Bakeresete le tshwanetse go amega ka eng malebana le tshwetso e ba e dirang ya go tlhokomela batsadi?
12 Le fa lelapa la Bakeresete le ka leka go dirisa tsela efe go tlhokomela batsadi ba bone ba ba godileng, botlhe ba ba amegang ba tshwanetse go tlhomamisa gore seno ga se dire gore leina la Modimo le sotliwe. Ga re batle go tshwana le baeteledipele ba bodumedi ba motlha wa ga Jesu. (Math. 15:3-6) Re batla gore ditshwetso tsa rona di tlotle Modimo le phuthego.—2 Bakor. 6:3.
BOIKARABELO JWA PHUTHEGO
13, 14. Dikwalo di re thusa jang go dira tshwetso ya gore diphuthego di itumelela go tlhokomela maloko a tsone a a godileng?
13 Ga se batho botlhe ba ba ka kgonang go thusa badiredi ba nako e e tletseng ka tsela e e tlhalositsweng fa godimo. Le fa go ntse jalo, re kgona go bona sentle mo boemong jo bo neng jwa nna gone mo lekgolong la ntlha la dingwaga, gore diphuthego di ne di itumelela go tlhokomela bakaulengwe le bokgaitsadi ba ba godileng ka dilo tse ba neng ba di tlhoka. Baebele ya re malebana le phuthego ya kwa Jerusalema “go ne go se na ope yo o tlhokang mo go bone.” Seno ga se reye gore botlhe ba ne ba humile. Go bonala bangwe ba ne ba sa itsholela, mme ‘mongwe le mongwe o ne a abelwa go ya fela kafa a tlhokang ka gone.’ (Dit. 4:34, 35) Moragonyana go ne ga tsoga kgang nngwe mo phuthegong eo. Go ne ga begiwa gore ‘batlholagadi bangwe ba ne ba tlodisiwa matlho mo kabong ya letsatsi le letsatsi’ ya dijo. Ka jalo, baaposetoloi ba ne ba laela gore go tlhomiwe banna ba ba tshwanelegang, ba ba neng ba tla dira dithulaganyo go tlhomamisa gore batlholagadi ba newa se ba se tlhokang ka tekatekano. (Dit. 6:1-5) Gone ke boammaaruri gore go abiwa ga dijo letsatsi le letsatsi e ne e le thulaganyo ya nakwana e e neng e diretswe go thusa batho ba ba neng ba tlhoka ba ba neng ba nna Bakeresete ka Pentekosete ya 33 C.E. le ba ba neng ba sala kwa Jerusalema ka nakwana gore ba nonotshiwe semoyeng. Le fa go ntse jalo, tsela e baaposetoloi ba neng ba tsibogela seo ka yone e bontsha gore phuthego e ka kgona go thusa maloko a yone a a tlhokang thuso.
14 Jaaka go tlhalositswe, Paulo o ne a naya Timotheo ditaelo tse di neng di tlhalosa maemo a a neng a dira gore batlholagadi ba Bakeresete ba tshwanelege gore phuthego e ba thuse ka dilo tse ba di tlhokang. (1 Tim. 5:3-16) Mokwadi yo o tlhotlheleditsweng wa Baebele e bong Jakobe le ene o ne a tlhalosa gore Mokeresete o tshwanetse go tlhokomela dikhutsana, batlholagadi le ba bangwe, ka nako ya pitlagano kgotsa fa ba tlhoka tlhokomelo. (Jak. 1:27; 2:15-17) Moaposetoloi Johane le ene o ne a re: “Le fa e le mang yo o nang le mo go tshegetsang botshelo ga lefatshe leno mme a bona mokaulengwe wa gagwe a tlhoka mme le fa go ntse jalo a mo tswalela setswalo sa mapelotlhomogi, ke ka tsela efe lorato lwa Modimo lo ntseng mo go ene?” (1 Joh. 3:17) Fa e le gore Mokeresete mongwe le mongwe o na le boikarabelo jo bo ntseng jalo malebana le batho ba ba tlhokang, ga go pelaelo gore diphuthego le tsone di tshwanetse go thusa ba ba tlhokang.
15. Ke dilo dife tse re tshwanetseng go di ela tlhoko malebana le go thusa bakaulengwe le bokgaitsadi ba ba godileng?
15 Mo dinageng tse dingwe, puso e tlamela bagodi ka madi a penshene, ka dithulaganyo tse di diretsweng go thusa batho ba ba tlhokang thuso le ka go romela batho ba ba tlhokomelang bagodi. (Bar. 13:6) Mo mafelong a mangwe ga go na dithulaganyo tse di tshwanang le tseo. Ka jalo, maemo ga a tshwane malebana le gore ke thuso e e kana kang e ba losika le phuthego ba tla e neelang bakaulengwe le bokgaitsadi ba ba godileng. Fa bana ba e leng Bakeresete ba nna kgakala le batsadi, seo se ka ama kafa ba ka kgonang go thusa batsadi ba bone ka gone. Go tla bo go le molemo gore bana ba buisane le bagolwane ba phuthego ya batsadi ba bone go tlhomamisa gore botlhe ba tlhaloganya maemo a lelapa. Ka sekai, bagolwane ba ka nna ba thusa batsadi gore ba itse ka dithulaganyo tsa puso tse ba ka di dirisang. Gape ba ka nna ba ela maemo mangwe tlhoko a ba ka bolelelang bana ba bone ka one, a a jaaka makwalo a dikoloto a a iseng a bulwe kgotsa gore batsadi ga ba nwe melemo sentle. Puisano e e ntseng jalo e ka thusa gore maemo a se ka a nna maswe le go feta e bile e ka dira gore ba fitlhelele ditharabololo tse di molemo. Ga go pelaelo gore fa go na le mongwe yo o nnang gaufi yo o ka nayang ba lelapa ba ba nnang kgakala kgakololo le go ba thusa, seo se ka dira gore ba lelapa ba se ka ba tshwenyega thata.
16. Bakeresete bangwe ba thusa jang maloko a a godileng a phuthego?
16 E re ka Bakeresete ba rata batho bano ba ba godileng, bangwe ba bone ba ithaopela go dirisa nako le maatla a bone go ba thusa ka sengwe le sengwe se ba se tlhokang. Ba leka ka natla go bontsha maloko ano a a godileng a phuthego gore ba a ba kgatlhegela. Ba bangwe mo phuthegong ba aroganya ditiro tse di rileng tse ba tla thusang bagodi ka tsone mme ba refosana go ba tlhokomela. E re ka ba lemoga gore maemo a bone ga a ba letle go tsenela bodiredi jwa nako e e tletseng, ba itumelela go thusa bana ba bagodi bao gore ba tswelele ba le mo dikabelong tsa bone, go ya kafa ba ka kgonang ka teng. Ruri bakaulengwe bao ba bontsha moya o o siameng tota! Mme gone, bopelotshweu jwa bone ga bo a tshwanela go dira gore bana ba se ka ba diragatsa boikarabelo jwa bone mo batsading ba bone.
TLOTLANG BA BA GODILENG KA MAFOKO A A KGOTHATSANG
17, 18. Ke boikutlo bofe jo bo tla dirang gore re itumelele go tlhokomela bagodi?
17 Bagodi le batho ba ba ba tlhokomelang ba ka leka ka natla go dira gore seno e nne maitemogelo a a itumedisang. Fa e le gore o dira seno, dira sotlhe se o ka se kgonang gore o lebe dilo ka tsela e e tshwanetseng. Mo maemong mangwe, bogodi bo dira gore motho a kgobege marapo kgotsa a tshwenyege thata mo maikutlong. Ka jalo, o ka nna wa tlhoka go dira maiteko gore o bontshe bakaulengwe le bokgaitsadi ba ba godileng tlotlo le go ba kgothatsa ka go dira gore metlotlo ya gago e nne e e agang. Bagodi ba ba ileng ba ikanyega mo go Jehofa ba tshwanetse go akgolelwa seo. Jehofa ga a lebale se ba se dirileng mo tirelong ya bone mme go ntse jalo le ka Bakeresetemmogo le bone.—Bala Malaki 3:16; Bahebera 6:10.
18 Mo godimo ga moo, ditiro tsa letsatsi le letsatsi tse di thata di ka dirwa motlhofo, fa bagodi le batho ba ba ba tlhokomelang ba nna ba dira metlaenyana fa go tshwanela. (Mor. 3:1, 4) Bagodi ba le bantsi ba tlhomamisa gore ga ba batle dilo di le dintsi go sa tlhokege. Ba a lemoga gore tsela e ba itshwarang ka yone e ka dira gore batho ba batle go ba etela le go fetsa nako le bone kgotsa ba se ka ba batla go dira jalo. Gantsi batho ba ba etelang bagodi ba a tle ba re, “Ke ne ke ile go kgothatsa tsala ya me e e tsofetseng mme ke boile ke kgothatsegile.”—Dia. 15:13; 17:22.
19. Basha le batho ba ba godileng ba tshwanetse go leba isagwe jang?
19 Re lebeletse pele go bona letsatsi le ka lone pogo le ditlamorago tsa bosaitekanelang di tla felang. Go fitlha nako eo e goroga, batlhanka ba Modimo ba tshwanetse go tlhoma mogopolo mo tsholofelong e ba nang le yone mo isagweng e e tla nnelang ruri. Re a itse gore go dumela mo ditsholofetsong tsa Modimo go tshwana le tshetledi e e thusang mo dinakong tsa mathata. Tumelo eo e re thusa gore re se ka ra ineela, “mme le fa motho yo re leng ene kafa ntle a onala, eleruri motho yo re leng ene mo teng o ntšhafadiwa letsatsi le letsatsi.” (2 Bakor. 4:16-18; Baheb. 6:18, 19) Le fa go ntse jalo, mo godimo ga go nna le tumelo e e nonofileng mo ditsholofetsong tsa Modimo, ke eng gape se se ka go thusang gore o diragatse maikarabelo a gago a go tlhokomela bagodi? Re tla tlotla ka dikakantsho tse di molemo mo setlhogong se se latelang.
^ ser. 9 Setlhogo se se latelang se tla tlotla ka ditsela dingwe tsa go tlhokomela bagodi tse batsadi le bana ba ka di tlhophang.


c: text/html

text:
Genesise 9:1-29
8 Mme Modimo a tswelela a raya Noa le bomorwawe ba na le ene a re: 9 “Mme fa e le nna, bonang, ke tlhomamisa kgolagano ya me le lona le bana ba lona morago ga lona, 10 le moya mongwe le mongwe o o tshelang o o nang le lona, mo dinonyaneng, mo diphologolong le mo dibopiweng tsotlhe tse di tshelang tsa lefatshe tse di nang le lona, go simolola ka botlhe ba ba tswang mo arakeng go fitlha ka sebopiwa sengwe le sengwe se se tshelang sa lefatshe. 11 Ee, ke tlhomamisa kgolagano ya me le lona: Nama yotlhe ga e kitla e tlhola e fedisiwa ka metsi a morwalela, e bile ga go kitla go tlhola go nna le morwalela gore o senye lefatshe.”
12 Mme Modimo a oketsa a re: “Seno ke sesupo sa kgolagano e ke e dirang fa gare ga me le lona le moya mongwe le mongwe o o tshelang o o nang le lona, e ke e direlang dikokomana ka bosakhutleng. 13 Ke baya motshe wa me wa godimo mo lerung, mme o tla nna sesupo sa kgolagano fa gare ga me le lefatshe. 14 Mme go tla diragala gore fa ke tlisa leru mo godimo ga lefatshe, foo motshe wa godimo ruri o tla bonala mo lerung. 15 Mme eleruri ke tla gakologelwa kgolagano ya me e e fa gare ga me le lona le moya mongwe le mongwe o o tshelang mo gare ga nama yotlhe; e bile metsi ga a kitla a tlhola a nna morwalela gore a senye nama yotlhe. 16 Mme motshe wa godimo o tla bonala mo lerung, mme ke tla o bona gore ke gakologelwe kgolagano ka bosakhutleng fa gare ga Modimo le moya mongwe le mongwe o o tshelang mo gare ga nama yotlhe e e mo lefatsheng.”
17 Mme Modimo a boela a raya Noa gape a re: “Seno ke sesupo sa kgolagano se ke se tlhomamisang fa gare ga me le nama yotlhe e e mo lefatsheng.”
18 Mme bomorwa Noa ba ba neng ba tswa mo arakeng e ne e le Sheme le Hame le Jafethe. Moragonyana Hame o ne a nna rraagwe Kanana. 19 Ba bararo bano e ne e le bomorwa Noa, mme batho botlhe ba lefatshe ba ne ba anamela kgakala ba tswa mo go bano.
20 Jaanong Noa a simolola e le molemirui mme a jala tshimo ya mofine. 21 A simolola go nwa beine a ba a tlhapelwa, mme a ikapola a le mo teng ga mogope wa gagwe. 22 Moragonyana Hame rraagwe Kanana a bona bosaikategang jwa ga rraagwe mme a ya go bolelela bomorwarraagwe ba babedi kwa ntle. 23 Foo Sheme le Jafethe ba tsaya seaparo ba se baya mo magetleng a bone boobabedi mme ba tsena ba kata ka sa morago. Ka gone ba bipa bosaikategang jwa ga rraabone, difatlhego tsa bone di lebile go sele, mme ba se ka ba bona bosaikategang jwa ga rraabone.
24 La bofelo Noa a tsoga mo beineng ya gagwe mme a itse se morwawe yo mmotlana thata a neng a se mo dirile. 25 Foo a re:
“A go hutsege Kanana.
A a nne motlhanka wa maemo a a kwa tlasetlase wa bomorwarraagwe.”
26 Mme a oketsa jaana:
“A go bakwe Jehofa, Modimo wa ga Sheme,
Mme a Kanana a nne motlhanka wa gagwe.
27 A Modimo a neye Jafethe sebaka se segolo,
Mme a a age mo megopeng ya ga Sheme.
A Kanana a nne motlhanka wa gagwe le ene.”
28 Mme Noa a tswelela go tshela dingwaga di le makgolo a le mararo le masome a matlhano morago ga morwalela. 29 Ka jalo malatsi otlhe a ga Noa a ne a fitlha go dingwaga di le makgolo a le robongwe le masome a matlhano mme a swa.

robotstxt: allowed

filter: keep


text:
Concepción
Concepción ke toropo kgolo kwa borwa Chile. E na le baagi ba le 216.061 (2002).
Ditso[baakanya | edit source]
Toropo ya Concepción e simolotswe ke Pedro de Valdivia[1] ka ngwaga wa 1950 kwa bokone jwa noka ya Bío-Bío River, e e bidiwangPenco mo bosheng. Ka nako eo e ne e bidiwa Concepción del Nuevo Extremo. Lefelo la bonno gone koo le ne le le dikhilomithara tse di mmalwa go tsweng bokone jwa La Frontera (Frontier), molelwane o o magareng ga Spanishle lefatshe la Mapuche, segongwana sa morafe wa American Indian se ne sa neelwa boipuso go fitlheleleng ka ngwaga wa 1870. Bonno joo bo ne jwa tsibogelwa ke baeteledipele ba Mafora e le toropo morago ga dingwaga tse pedi. E ne ya fiwa setswantsho sa puso se se ntseng se dirisiwa le gompieno.
Ka jalo toropo ya Concepción e ne e le bonn jwa masole a lefatshe la Captaincy-General of Chile, le ne la senngwa e bile la phatlaladiwa ke Mapuche armies ka ngwaga wa 1554, morago ga gore e dirwe sesha ka ngwaga wa 1555. Concepción e ne ya nna gape ka nako ka dithulaganyo tsa goromente wa García Hurtado de Mendoza ha a goroga koo ka ngwaga wa 1557 fa a sena go aga kago ya Pinto. Toropo eo ene ya dirwa gape sesha ka ngwaga wa 1558, Ferikgong a thola malatshi a borataro ke rramasole yo o bidiwang Jerónimo de Villegas. E ne ya nna dikago tse ditona tsa masole a a neng a le kgatlhanong le Mapuche kwa Araucanía mo dinageng tse di lekgolo tse di tlang, e gola ka palo ya batho ba le dikete tse di lesome ntle le siege ka ngwaga wa 1564 le ditlhaselo tse dingwe tse di dirilweng ke Mapuche. Concepción e ne e le motse wa Real Audienciago tsweng ka ngwaga wa 1565 go fithelela ka ngwaga wa 1575.
Earthquakes le tsunamis, tse di eleng tsa nna teng mo toropong eo ka ngwaga wa1570, 1657, 1687, 1730 le 1751, di ile tsa gwetlha bana le dithata go sutisa toropo eo go e baya ko e ne e le teng lantlha ko Valle de la Mocha, mabapi le Bío-Bío River; lefelo la ntlha le nna le sena sepe ka ngwaga 1842 fa toropo e ya Penco e tlhongwa.
The new site for the town of Concepción became the main town of the Intendancy of Concepción, whose jurisdiction extended from the Maule River to La Frontera. The first Intendant of Concepción was the Irishman Ambrose O'Higgins, Marquis of Osorno, who later became Royal Governor of Chile and Viceroy of Peru.
Fa boeteledi pele jwa goromente wa First National bo kopana koo Santiago ka ngwaga wa 1810, ba na le boagedi ba Concepción ba kopanela bokopanelo joo le bone. Concepción e ne e dirisiwa ele kgoro ya go tsena mo dipolotiking ke ba sesole jwa Sefora go lekeletsa Viceroyalty of Peru ka maikelelo a go batla go laola Chile.
Metshameko[baakanya | edit source]
Concepción ke lefatshe la ditlopha tse di tona tsa kgwele ya dinao.( football):
- Club Deportivo Universidad de Concepción, mo nakong e e leng ko godimo ga loko ya Liga Chilena de Fútbol: Primera División
- Club Deportivo Ferroviario Almirante Arturo Fernández Vial, mo nakong e e leng mo leking ya boraro, Tercera A
- Club de Deportes Concepción, mo nakong ya gompieno e mo leking ya bobedi, Liga Chilena de Fútbol: Primera B
Bolo ya diatla e tshamikiwa ka boleng jwa maamo aa kwa godimo. Sethopha se se itsiwing thata ke sa:
- Club Deportivo Universidad de Concepción, mo bogompienong se se leng kwa DIMAYOR, División Mayor del Básquetbol de Chile
Dipadi tse dingwe[baakanya | edit source]
- ↑ I.S.W. Vernon, 1969


text:
Serowe
Serowe ke motse mogolo wa morafe wa Bangwato o kgosi kgolo ya bone e leng Kgosi Seretse Khama Ian Khama. Bangwe ba bagaka ba morafe o ke Rre Ratsie Setlhako, Kgosi Gorewang Kgamane, Rre Seretse khama le ba bangwe fela jalo Botswana.
Serowe o itsege thata fa ele motse mogolo mo Botswana morago ga motse mogolo wa Bakwena ebong Molepolole ebile ke one motse mogolo wa Bamangwato. Serowe o itsege thata ka ele one motse yoo bontsi jwa botautona ba Botswana ba twang teng.
Serowe o itsege thata fa ele motse mogolo mo Botswana morago ga motse mogolo wa Bakwena ebong Molepolole ebile ke one motse mogolo wa Bamangwato. Serowe o itsege thata ka ele one motse yoo bontsi jwa botautona ba Botswana ba twang teng.
This is an excerpt from the article Serowe from the Wikipedia free encyclopedia. A list of authors is available at Wikipedia.


text:
Goshwe
Motse wa Goshwe o tumile thata ka leruo le temo.Motse wa Goshwe o itsege thata e le lefelo la diphologolo le dijwalo.lefelo le gape le nale matlapa a fitlhegileng a a nang le ditshwantsho tsa botaki a a iseng a bonwe.Motse wa Goshwe o kgaogantswe ka maphata a mabedi e bong;legare la motse kwa go naleng kgotla teng, sekole se se potlana le sekole se segolwane. Malapa a batho a dikaganyeditse dikago tsa puso. Sephatla se sengwe sa motse o wa Goshwe ke Chilokoti kwa go lengwang teng.
This is an excerpt from the article Goshwe from the Wikipedia free encyclopedia. A list of authors is available at Wikipedia.


text:
Motse wa Kang mo Botswana
Kang ke motse yo o mo kgaolong ya Kgalagadi mo Botswana. Motse o, o fitlhelwa mo lefelong la Kalahari Desert e bile o mo tseleng ya Trans-Kalahari Highway fagare ga bokone jwa Ghanzi le borwa jwa Sekoma. Kang gape o fa tletla ya go tsenelela kwa Kgalagadi Transfrontier Park o mo Borwa-Bophirima ga mmogo le Central Kalahari Game Reserve e kwa Bokone-Botlhaba. Tsela e ralelang Ghanzi ke e e ka tsayang mongwe ya mo isa kwa molelwaneng wa Namibia, le fa gontse jalo ya Sekoma yone e latedisadisa tsela e ka isang mongwe kwa Gaborone, toropo kgolo ya Botswana. Ka 2001 palo batho e ne e le 3,744. Motse wa Kang o mo kgaolong ya Bokone jwa Kgalagadi e leng gore mopalamente wa kgaolo eo ke Hon. Phillip Khwae. Motse o o kgaogantswe ka dikgotla tse pedi tse e leng, Bokone jwa Kang le Borwa jwa Kang.
This is an excerpt from the article Motse wa Kang mo Botswana from the Wikipedia free encyclopedia. A list of authors is available at Wikipedia.


text:
A Dipalo Tse di mo Baebeleng Di na Le Bokao? A Baebele e Dumalana le Masaitsiweng a Dipalo?
Karabo ya Baebele
Le fa gantsi dipalo tse di mo Baebeleng di tsewa jaaka di ntse, ka dinako dingwe di ka tshwantshetsa sengwe. Se go buiwang ka sone gantsi ke sone se se bontshang gore a palo e e rileng e tsewe jaaka e ntse. Ela tlhoko dikai tseno tsa dipalo tse di mo Baebeleng tse di nang le bokao jo bo rileng:
1 Seoposengwe. Ka sekai, Jesu o ne a rapela Modimo gore barutwa ba gagwe “botlhe ba tle ba nne mongwe fela, fela jaaka wena, Rara, o le seoposengwe le nna le nna ke le seoposengwe le wena.”—Johane 17:21; Mathaio 19:6.
2 Mo dikgannyeng tsa semolao, basupi ba babedi ba tlhomamisa gore kgang e boammaaruri. (Duteronome 17:6) Ka tsela e e tshwanang, fa ponatshegelo kgotsa ntlha nngwe e boelediwa gabedi, seo se bontsha gore kgang eo e tlhomame e bile e boammaaruri. Ka sekai, fa Josefa a phutholola toro ya ga Faro wa kwa Egepeto o ne a re: “Ntlha ya gore toro e ne ya boelediwa gabedi mo go Faro e kaya gore Modimo wa boammaaruri o tlhomamisitse selo seno thata.” (Genesise 41:32) Mo boporofeting, “dinaka tse pedi” di ka tshwantshetsa puso e e maphata mabedi, jaaka Mmusomogolo wa Bameda le Baperesia o moporofeti Daniele a neng a bolelelwa ka one.—Daniele 8:20, 21; Tshenolo 13:11.
3 Fela jaaka basupi ba bararo ba gatelela gore kgang e boammaaruri, go boeletsa selo gararo ke go se tlhomamisa thata kgotsa go se gatelela.
—Esekiele 21:27; Ditiro 10:9-16; Tshenolo 4:8; 8:13.
4 E ka tshwantshetsa sengwe se se tletseng kgotsa se se dirang ka botlalo, jaaka mo mafokong ano, ‘dikhutlo tse nnè tsa lefatshe.’—Tshenolo 7:1; 21:16; Isaia 11:12.
6 E re ka thataro e le kwa tlase ka palo e le nngwe mo go supa, e e tshwantshetsang sengwe se se itekanetseng, palo eno e tshwantshetsa sengwe se se sa felelang kgotsa se se sa itekanelang kgotsa sengwe se se amanngwang le baba ba Modimo.—1 Ditiragalo 20:6; Daniele 3:1; Tshenolo 13:18.
7 Gantsi palo eno e tshwantshetsa sengwe se se itekanetseng. Ka sekai, Modimo o ne a laela Baiseraele gore ba gwante go dikologa Jeriko ka malatsi a le supa a a tlhomaganeng mme mo letsatsing la bosupa ba gwante go dikologa motse ka makgetlo a le supa. (Joshua 6:
15) Baebele e na le dikai tse dintsi tse di tshwanang le seno tse mo go tsone go dirisiwang palo supa. (Lefitiko 4:6; 25:8; 26:18; Pesalema 119:164; Tshenolo 1:20; 13:1; 17:10) Fa Jesu a ne a raya Petere a re a itshwarele morwarragwe “e seng, Go fitlha go makgetlo a le supa, mme, Go fitlha go makgetlo a le masome a supa le bosupa,” go boeletsa palo “supa” go naya kgopolo ya “kwantle ga selekanyo.”—Mathaio 18:21, 22.
10 Palo eno e ka tshwantshetsa sengwe se se feletseng kgotsa dikarolo tsa sone.—Ekesodo 34:28; Luke 19:13; Tshenolo 2:10.
12 Go lebega palo eno e tshwantshetsa thulaganyo e e feletseng ya Modimo. Ka sekai, ponatshegelo e e neng ya bontshiwa moaposetoloi Johane e ne e akaretsa motse o o nang le “maje a le lesome le bobedi a motheo, mme mo go one go le maina a le lesome le bobedi a baaposetoloi ba le lesome le bobedi.” (Tshenolo 21:14; Genesise 49:28) Bo12 ba ba kopantsweng le bone ba ka nna le bokao jo bo tshwanang.—Tshenolo 4:4; 7:4-8.
40 Palo eno e ne e amanngwa le dikotlhao dingwe kgotsa lobaka lo katlholo e lo tsayang.
—Genesise 7:4; Esekiele 29:11, 12.
Masaitsiweng a dipalo
Dipalo tsa tshwantshetso tse di dirisitsweng mo Baebeleng ga di tshwane gotlhelele le masaitsiweng a dipalo, a a akaretsang boloi jo go dirisiwang dipalo mo go jone, go di amanya le sengwe le go bona palogotlhe ya tsone. Ka sekai, Bomankge ba Bajuda ba ne ba sekaseka Dikwalo Tsa Sehebera ba dirisa mokgwa o o bidiwang gematria, o mo go one ba batlang khouto nngwe e e fitlhegileng mo dipalong dingwe tse di tsamaisang le ditlhaka tse di rileng. Masaitsiweng a dipalo ke mofuta mongwe wa boitseanape o Modimo a o kgalang.


text:
A Baebele e Iletsa Tlhakanelodikobo?
Karabo ya Baebele
Go na le gore Baebele e iletse tlhakanelodikobo, e bontsha gore ke mpho e Modimo a e neileng batho ba ba nyalaneng. O ne a bopa batho, “monna le mosadi,” a bo a leba se a se dirileng se le “molemo tota.” (Genesise 1:27, 31) Fa a ne a kopanya monna le mosadi wa ntlha mo lenyalong, o ne a re “ba tla nna nama e le nngwe.” (Genesise 2:24) Go ba kopanya jalo go ne go akaretsa kamano ya tlhakanelodikobo le go atamalana thata.
Baebele e tlhalosa boipelo jo monna yo o nyetseng a nnang le jone mo lenyalong jaana: “Ipele le mosadi wa bosha jwa gago . . . A mabele a gagwe a go tlhapele ka metlha. O tlhapelwe ke boitumelo ka lorato lwa gagwe ka metlha.” (Diane 5:18, 19) Gape Modimo o batla gore basadi ba ba nyetsweng ba ipelele tlhakanelodikobo. Baebele ya re: “Banna le basadi ba ba nyetseng ba tshwanetse go kgotsofatsana mo dikeletsong tsa tlhakanelodikobo.—1 Bakorintha 7:3, Baebele ya God’s Word.
Dithibelo tsa tlhakanelodikobo
Modimo o letla fela batho ba ba nyalaneng gore ba tlhakanele dikobo jaaka Bahebera 13:4 e tlhalosa: “A lenyalo le tlotlege mo go botlhe, le bolao jwa lenyalo bo nne bo sa leswafala, gonne Modimo o tla atlhola bagokafadi le baakafadi.” Banyalani ba tshwanetse go ikanyega mo balekaneng ba bone mme ba boloke maikano a bone. Ga ba itumedisiwe ke go lwela go kgotsofatsa dikeletso tsa bone, go na le moo ba itumedisiwa ke go dirisa molaomotheo ono wa Baebele: “Go na le boitumelo jo bogolo mo go abeng go na le jo bo leng gone mo go amogeleng.”—Ditiro 20:35.


text:
LEGORO LA TEMOTHUO, SAENSE LE THEKENOLOJI
Tlhomamiso ka Tsa Boleng
Maikemisetso a YBB ke go nna yunibesiti e e tlhomologileng mo Aforika mme gore e fitlhelele seo, go botlhokwa thata gore dilo tse e di dirang e nne tsa boleng jo bo kwa godimo.
Boleng bo fitlhelelwa ka go dirwa ga dithulaganyo tsa mo teng ga setheo le tsa ka kwantle ga setheo mme bo okamelwa ke mookamedi wa tsa Boleng wa Setheo tirisanong mmogo le Ofisi ya Tsa Boleng ya Setheo.
Go itshekatsheko, jaaka tsela e e botlhokwa ya tlhomamiso ka tsa boleng, ke boikarabelo jwa mmenejara mongwe le mongwe yo e leng motsamaisi wa sekolo, yuniti ya lefapha kgotsa legoro mme go amana le diyuniti tsa thuto le tsa kemonokeng.
Ka nako ya tshekatsheko ya kwa ntle ga setheo, thulaganyo ya mo teng ga setheo e sekasekwa ke bomankge ba ba kwa ntle ga YBB. Boleng jwa mananeo a thuto le jone go lekolwa ke Lekgotla la Tsa Thutogodimo ya Komiti ya Boleng Jwa Thutogodimo (HEQC). Ditlamo tsa seporofešenale di nna le seabe sa tlaleletso ka go tlhoma mogopolo go tshekatsheko ya boleng jwa dithutego tsa seporofešenale le mananeo.
Legoro la Temothuo, Saense le Thekenoloji le dumalana le pholisi ya Yunibesiti ka ga tlhomamiso ka tsa boleng.
Tsamaiso ya bolaodi jwa tsa boleng e amana le ditiro tsotlhe tsa Legoro. Dikarolo tsa konokono tsa tsamaiso eno di akaretsa:


text:
Batho ba letso la Setswana
Template:About Template:Infobox Ethnic group Template:Infobox Bantu name Template:Refimprove Batho ba letso la Setswana (Template:Lang-tn, mo bongweng Motswana ) ke batho ba ba tlholegang mo brwa jwa Aferika. Puo ya Setswana e buiwa ke batho ba letso la setlhopha sa Bantu ba ba tswang kwa dipuong tsa kwa Niger–Congo . Batho ba letso la Setswana ba aga bontlha jwa selekanyo sa masome a boferabobedi jwa palo ya batho ba Botswana.
Mo dinakong tsa bogologolo, pitso e e neng e tumile ya Batswana e ne e le Bechuana . Europa ba ne ba bitsa raya Tswana e le Bechuanaland. Mo dpuong tsa Setswana, ka go rialo, Botswana ke leina le le rayang lefatshe la Batswana.
Contents
Merafe le babusi ka go farologanya[baakanya | edit source]
Botswana[baakanya | edit source]
Botswana wa gompieno (yo o neng a bidiwa British protectorate of Bechuanaland) o bileditswe mo bathong ba Batswana. Merafe yotlhe e e 'tumileng ' mo lefatsheng e bua puo ya Setswana. Merafe yotlhe e e busiwa ke dikgosi, yo motona ke Kgosikgolo , yo o busang Ntlo ya Dikgosi. Ka jaalo bana ba kgosi go ya ka dintlo, tsa yone ke dikgosi, go tswa ko go yo mogolo go ya ko go yo mmotlana,ba ka latelelana ka go busa . Mo dinakong tsa bogologolo ba ne ba abelwa mafelo kgotsa motse go busa ele dikgosi tsa motse oo rileng,mme ba na le kgotla kgolo e ko goyone go busang yo motona le kgosikgolo. Babusi botlhe ba ba tswang mo lelwapeng le le lengwe ba sikana, mme angwe ba itsewe ba kgaogane go tsweng mo malwapeng losikeng leo.
Merafe e e tumileng ya Batswana ke:
- Bakgatla
- Bakwena
- Balete
- Bangwato
- BaNgwaketse
- Barolong
- Batawana
- Batlokwa
Modimo o o nko e e metsi[baakanya | edit source]
Modimo o o nko e metsi Gantsi ga re lemoge fa tikologo ya rona e ama puo ya rona. Mo Setswaneng go na le dilo tse dintsi tse di amang ka fa re buang ka teng. Dingwe tsa tsone ga re di tseye tsiya, ga re tseye fa di ka nna le seabe sepe se se utlwalang mo go ameng ka fa re dirisang puo ka teng. Mme selo se se fitlhelwa mo puong nngwe le nngwe. Tsaya sekai, morafe wa MaEskimo (bangwe ba ka nna ba tsaya fa ke kgetholola, ba batla gore ke bitse morafe o ke re BaEskimo – ba tlaa nkinela diatla metsing.) go dumelwa fa o na le mafoko a mantsi a a rayang kapoko ka kapoko ke karolo e kgolo ya matshelo a bone. Fela kapoko e le karolo e kgolo ya matshelo a bone, rona jaaka Batswana kgomo ke yone pinagare ya itsholelo ya malwapa ka bontsi. Batswana ka ngwao re ba rua kgomo. E re ntswa dinamanyane di foforwa ke leuba, kgotsa bontsi bo hularela temo, kgomo e santse e le sesupo sa itsholelo e bile monna yo kgomo tsa gagwe di thibang marang a letsatsi o tlotlega setšhabeng. Kgomo e humisitse puo ya rona thata. Re ka akanya ka mafoko a mantsi a a amanang le kgomo. Ga re kitla re kgona go a nankola otlhe mme re tlaa kgotlha fela ka lotlhokwa.
Le rona fela jaaka MaEsekimo re na le kgumo e e boitshegang ya mafoko a a rayang kgomo. A re simolole fela ka gore ngwana wa kgomo o bidiwa namane, mme re bo re tswelela ka go tlhalosa dinamane. Mohungwana ke namane e e fitlhetsweng mo kgomong mmaayo a sena go swa. Lebotlana ke namane e e leng gone e tsalwang. Lesolemotlhabana ke lebotlana le le godileng. Lesole ke namane e e tiileng e e godileng. Moalolelo ke namane e e tlogedisitsweng go anya mmaayo. Kgomo e tonanyana e e sa fagolwang re e bitsa re re poo. Sempoo ke poo e e sa fagolegang sentle. Tshikela ke poo e e fagotsweng e godile. Mo kgomong tse di namagadi re a tle re re, letsetse ke kgomo e fetsa go tsala. Lephusa lone ke kgomo e dusitse e palangwe ke poo. Kgomo e e gangwang yone re e bitsa leradu. Fa e sa ntshe maši a mantsi re e bitsa re re motete. Fusa ke kgomo, e sena go koba namane gore e sa tlhole e anya – ra re e husitse. Mageri ke mašwi a e leng gone a remang a re a bitsang themisani. Moreba one ke kgomo e e sa tsaleng.
Khumo ya mafoko mo setswaneng[baakanya | edit source]
Ke lekile go supa fa Setswana se humile mafoko a a rayang kgomo ka kgomo e le karolo e e botlhokwa ya matshelo a Batswana. Mafoko le diane di di ntsi tse di buang ka kgomo. Go na le ditumelo tsa Setswana tse di amanang le kgomo. Go dumelwa gore fa kgomo e jele lesapo la motho madi a yone a tlhakana le maši. Gape Batswana ba dumela fa dirwe dingwe tsa kgomo di sa siamela batho bangwe. Go na le dirwe dingwe tsa kgomo tse di jewang ke bomme, dingwe e nne tsa borra fa bagodi ba na le tsa bone. Dinama tse di tshwanang le bo telele, diphilo, mokoto le dinama tse dingwe ga di jewe ke mongwe le mongwe. Ka jalo kgomo ke karolo ya tumelo ya Setswana, ke sone se bangwe ba e bitsang modimo o o nko e metsi, le fa nna ke ebisa sešabo fela. Dikai re ka tsaya tse dintsi go supa fa re le baruakgomo, ka jalo a re kgwe mowa di ise di timela batho ba ga matshaba le kgomo matlogela temo e le seholela
Aferika Borwa[baakanya | edit source]
Bontsi jwa batho ba letso la Batswana ba nna kwa Aferika Borwa. Ke bangwe ba batho ba letso le le ntsho, mme gape Puo ya Setswana ke ngwe ya dipuo tse di mo maemong a lesome le motso lefatshe ka bophara. Ka ngwaga wa 1994, Batswana ba kwa Aferika Borwa e kile ya e le baegedi ba Bophuthatswana,palonyana ngwe ya ba bantustanba ba ileng ba kgaogangwa ka nako ya dintlwa tsa kwa Aferika Borwa tsa kgetlhololo ya letso.
Mo bogosing jwa Setswana go tla Kgosi (go bo go tla yo motona ebong Kgosikgolo ):
- Batlhaping (Batshwara ditlhapi ba kwa lefelong la , Taung ), ba kgaogane pele ga ngwaga wa 1800, Batlhaping ke setlhopa kgotsa karolo ya barolong go tswa go Lowe,ke babina tholo ka tsalo eseng tlhapi( Ba ana tlhapi) ,bane ba bidiwa Batlhaping fela morago ga go sala fa nokeng ba tshwara ditlhapi ,le mororo ele Barolong.botlhe ba tshwanela ke go tsaya tholo jaaka phologolo ya bonne ka go tshwana.
- Batlhaping Bagaphuduhudu
- Batlhaping Bagaphuduhutswane
- Batlhaping Ba Ga Maidi
- Batlhaping Ba Ga Mothibi
- Batlôkwa
- Batlôkwa Ba Ga Sedumedi
- Batlokwa Ba Bogatsu
- Batlokwa Boo Matlapane
- Barôlông Barratlou,
- Barôlông Barratlou Boomariba
- Barôlông Barratlou Booseitshiro
- Barôlông Barratlou Boomakgobi
- Barôlông Boo Ratlou Ba Ga Phoi
- Barôlông Baseleka
- Barôlông Barrapulana
- Barôlông Barratshidi
- Barôlông Ba Ga Molefe Ba Moata
- Barôlông Ba Ga Makgobi
- Barôlông Boo Lefifi
- Barôlông Ba Ga Moroka (Putaditjaba, Free-State, SA)
- Bahurutshe (ba kgaogane pele ga ngwaga wa 1800 mo lefelong le le sa itseweng, ba bobedi ba ba ileng ba kopana le Bahurutshe ba Boomokgatlha gape le Bahurutshe Bagamoilwa, gape morago ba kgaogana gape). Mo ditsong le ne le kwadiwa gotweBahhurutshe .
- Bahurutshe Ba Ga Mothogae
- Bahurutshe Ba Ga Gopane
- Bahurutshe Ba Ga Le-Ncoe
- Bahurutshe Ba Ga Mokgoswa
- Bahurutshe Ba Ga Suping
- Bakgatla ,ba kgaogane go nna ditlhopha tsa
- Bagatla ba Kgafela
- Bakgatla ba Mosetlha
- Bakgatla ba Mmakau
- Bakgatla ba Mocha
- Bakgatla ba Seabe
- Bakgatla ba Mocheche
- bakgatla ba mmanaana
- Bakwena
- Bakwena Ba Ga Molopyane
- Bakwena Ba Mare A Phogole
- Bakwena Ba Magopa
- Bakwena Boo Modimosana Ba Ga Mmatau
- Bakwena Ba Morare (Madikwe)
- Bakwena Ba Ga Sechele (Molepolole)
- Batlharo ba kgaoganela kwa : (Kuruman, SA)
- Batlharo Ba Ga Lotlhware
- Batlharo Ba Ga Masibi
- Bapo
- Bapo Ba Ga Mogale
- Baphalane Ba Ramokoka
- Baphalane Ba Mantserre
- Batlhako Boo Mututu Ba Ga Mabe
- Baphiring
- Bataung Ba Moubane
- Bataung Ba Hlalele
- Baphuting Ba Ga Nawa
- Batloung Ba Ga Shole
- Bakubung Ba Ratheo (Ledig/Patsima, Mankwe, Bokone-Bophirima, SA)
- Bakubung ba ga Marakwana
- Ba Nare
- Barokologadi Ba Ga Maotwa (Pitsedisulejang, Madikwe, Bokone-Bophirima, SA)
- Batlhalerwa
- Batlhako (Bokone-Bophirima, Mabeskraal)
- Batlhako ba Matutu
- Batlhako ba Leema
Mafelo a sele[baakanya | edit source]
Mo Namibia gape le Zimbabwe Batswana ga ba age bope bontlha jwa merafe ya mafatshe e gope.Botswana
Leruo[baakanya | edit source]
Tswana ke leina le lengwe la mefutla ya lerui la mo Botswana.
Dipadi tse dingwe.[baakanya | edit source]
- tsebe ya WorldStatesmen ka tsa polotiki le bodiredi jwa semmuso , goya ka lefatshe lengwe le lengwe
- http://archive.lib.msu.edu/DMC/African%20Journals/pdfs/PULA/pula015001/pula015001004.pdf